अब सुल्लर में पांच एकड़ में बनेगी नंदीशाला
भास्कर न्यूज | अम्बाला सिटी
हरियाणासरकारद्वारा बेसहारा गोवंश की सुरक्षा और सम्मान के लिए शहरी ग्रामीण क्षेत्रों में नंदी शाला गउशाला स्थापित करने की योजना के तहत सोमवार को गांव सुल्लर में नंदीशाला का शिलान्यास किया गया। लगभग पौने पांच एकड़ क्षेत्र में बनने वाली श्रीकृष्ण नंदीधाम नंदीशाला का शिलान्यास डीसी प्रभजोत सिंह ने हवन के बाद नारियल तोड़कर किया। इसके लिए भूमि ग्राम पंचायत द्वारा नि:शुल्क उपलब्ध करवाई गई। नंदीशाला का संचालन गांव क्षेत्र के लोगों के सहयोग से किया जाएगा। इसके लिए एक समिति का भी गठन किया गया है। डीसी ने सरकार की योजना के तहत इस नंदीशाला में शेड निर्माण के लिए 8 लाख का अनुदान दिया।
डीसी ने नंदीशाला की स्थापना के लिए गांववासियों के सहयोग की सराहना करते हुए कहा कि इससे केवल अम्बाला प्रथम और द्वितीय विकास खंड के बेसहारा गोवंश को सुरक्षा और सम्मान मिलेगा, बल्कि इन बेसहारा पशुओं के कारण सड़कों पर होने वाली दुर्घटनाओं में प्रति वर्ष मरने वाले सैकड़ों लोगों के जीवन को भी सुरक्षित किया जा सकेगा। उन्होंने कहा कि राज्य सरकार ने प्रदेश में 31 मार्च तक ग्रामीण क्षेत्र को बेसहारा पशुओं से मुक्त तथा 30 अप्रैल तक शहरी क्षेत्र को बेसहारा पशुओं से मुक्त करने के निर्देश दिए हैं। ग्रामीण क्षेत्र में शुरुआत हो चुकी है और शीघ्र ही सिटी, सदर, नारायणगढ़ और बराड़ा में भी नंदीधाम और गोशालाएं स्थापित करवाई जाएंगी।
सुल्लर में नंदीशाला के शिलान्यास पर आयोजित हवन में आहूति डालते डीसी अन्य।
भास्कर इंपैक्ट
bho_Deva mai_Deva hin_Deva hin_Deva bho_Deva kas_Deva